চাকরিহারাদের পাশে রাজ্য, তারপরেও যা করা হয়েছে বাঞ্ছনীয় নয়: মুখ্যসচিব

ওয়েবডেস্ক: রাজ্য সরকারের তরফে আশ্বাস দেওয়া হয়েছে। তারপরেও যা করা হয়েছে তা বাঞ্ছনীয় নয়। বুধবার চাকরিহারা শিক্ষকদের (Teachers) বিক্ষোভের (Agitation) জেরে এমনই বক্তব্য মুখ্যসচিবের (Chief Secretary)। চাকরিহারা শিক্ষকরা বুধবার জেলায় জেলায় বিক্ষোভ করলেন। কসবায় ডিআই অফিসে ঢোকার চেষ্টা করেন তাঁরা। তালা ভেঙে তাঁরা ভিতরে ঢোকার চেষ্টা করেন। সেই ঘটনায় পুলিশ (Police) লাঠিচার্জ করে। তাতে চাকরিহারা শিক্ষকদের অনেকে আহত হয়েছেন। এক পুলিসকর্মীও আহত হয়েছেন।

মুখ্যসচিব মনোজ পন্থ (Manoj Pant) বলেন, কলকাতা ও জেলায় বিচ্ছিন্ন ঘটনা ঘটেছে। ৭ এপ্রিল মুখ্যমন্ত্রী সভা করেছিলেন। ওখানে আশ্বাস দেওয়া হয়েছিল সরকারের তরফে। তা সত্ত্বেও কারোর কথায় হোক, উস্কানিতে হোক, যেটা করা হচ্ছে, তা বাঞ্চনীয় নয়। অনেকেই দেখছি কাজ চালিয়ে যাচ্ছেন। আমরা সুপ্রিম কোর্টে ইতিমধ্যই জানিয়েছি যাতে বর্তমান সিস্টেম চলে। রাজ্যের শীর্ষ আমলা বলেন, আপনারা দেখেছেন সরকারি সম্পত্তি নষ্ট হয়েছে। একজন সার্জেন গুরুতর আহত হয়েছেন। পুলিশ বাধ্য হয়ে পদক্ষেপ নিয়েছে। আমরা কখনওই লাঠি চার্জকে সমর্থন করি না। পুলিস কর্মীর উপর আঘাত করে তাহলে তো অ্যাকশন নিতে হবে।

আরও পড়ুন: চাকরি বাতিল, চাকরিহারাদের জেলায় জেলায় DI অফিস ঘেরাও, রণক্ষেত্র কসবা

সমাধান আইনি প্রক্রিয়ায় বের করতে হবে। সুপ্রিম কোর্টের রায়কে সামনে রেখেই আমরা পদক্ষেপ করছি। রিভিউ পিটিশন খুব শীঘ্রই আমরা করব। আজকে যে ঘটনা ঘটেছে তাতে কারওর কোনও লাভ হচ্ছে না। ইস্যু করা হচ্ছে।