সুপ্রিম নির্দেশে পুরনো চাকরিতে ফিরছেন ৪২০০ চাকরিহারা!

ওয়েব ডেস্ক : শিক্ষক নিয়োগের লিখিত পরীক্ষা আগামী ৭ ও ১৪ সেপ্টেম্বর নেবে এসএসসি (SSC)। তার আগেই তাঁদের পুরনো চাকরিতে ফিরিয়ে দেওয়ার নির্দেশ শুক্রবার দিল রাজ্য স্কুল শিক্ষা দফতর। সুপ্রিম কোর্টের (Supreme Court) নির্দেশে চাকরি বাতিল হওয়া শিক্ষক-শিক্ষিকা-শিক্ষা কর্মীদের পুরনো চাকরিতে ফেরানোর প্রক্রিয়া শুরু।

সুপ্রিম কোর্টের (Supreme Court) নির্দেশে চাকরি বাতিল হওয়া শিক্ষক-শিক্ষিকা-শিক্ষা কর্মীদের পুরনো চাকরিতে ফেরানোর প্রক্রিয়া শুরু। একসঙ্গে প্রায় ৪২০০ জন শিক্ষক শিক্ষিকাদের পুরনো চাকরিতে ফেরানো হচ্ছে। পুরনো চাকরিতে ফেরার ছাড়পত্র শুক্রবার দিচ্ছে রাজ্য স্কুল শিক্ষা দপ্তর।

আরও খবর : ‘আমাদের পাড়া, আমাদের সমাধানে’র সাফল্যে আপ্লুত মুখ্যমন্ত্রী

আজকেই প্রায় ৪২০০ জনকে চাকরি পুনরায় দেওয়ার জন্য চিঠি দেওয়া হচ্ছে রাজ্য স্কুল শিক্ষা দপ্তরের তরফে। প্রাথমিক শিক্ষা পর্ষদ, স্কুল সার্ভিস কমিশন, মাদ্রাসা সার্ভিস কমিশনকে এ নিয়ে চিঠি দিচ্ছে রাজ্য স্কুল শিক্ষা দপ্তর। অন্যদিকে ২০১৬ এর শিক্ষক নিয়োগে যারা পুরনো চাকরি ছেড়ে এসেছিলেন তার মধ্যে থেকে এই তিন জায়গা থেকেই চাকরি ছেড়ে আর আসার সংখ্যা বেশি।

অনেকেই এর আগেও স্কুলের শিক্ষকতা চাকরি পেয়েও ফের শিক্ষক নিয়োগের চাকরির জন্য পরীক্ষা দিয়েছিলেন। এই তালিকায় তাদেরকেও পুরনো চাকরিতে ফিরিয়ে দেওয়া হচ্ছে। এরমধ্যে সবথেকে বেশি প্রাথমিক শিক্ষকের চাকরি থেকে এসেছিলেন স্কুলের শিক্ষকতা করাতে যাদের চাকরি বাতিল হয়েছে। আজ সেই তালিকা পৌঁছে যাওয়ার পর সংশ্লিষ্ট বোর্ড গুলি আগামী সপ্তাহ থেকেই চাকরি নিয়োগ পত্র দিতে শুরু করবেন বলে স্কুল শিক্ষা দপ্তর সূত্রে খবর।